
74.   AARGANG 


INGEN   OPHØJELSE  UDEN  ARBEJDE. 

(Bemærkninger  af  Dr.  F.  J.  Pack  i  Tabernaklet,  Salt  Lake  City, 
den  20.  Juli  1924.) 

Der  er  mange  Slags  Religionssystenier  i  Verden  i  Dag. 
Mange  af  dem  besidder  ikke  noget  særligt  Fortrin,  der  i  nogen 
udpræget  Grad  adskiller  dem  fra  alle  andre.  Andre  derimod 
er  noget  for  sig  selv.  »Mormon«kirken,  som  den  kaldes,  er 
ganske  enestaaende  i  mange  Henseender.  Det  vilde  ikke  være 
muligt,  selv  om  det  maaske  var  onskeligt,  at  faa  Tid  til  mere 
end  blot  at  nævne  de  fremtrædende  Ejendommeligheder.  I 
hvad  jeg  skal  sige  her  i  Dag,  stoler  jeg  paa  at  være  vejledt 
paa  en  saadan  Maade,  at  jeg  i  det  mindste  nogenlunde  udforligt 
kan  henvise  til  noget,  der  er  mere  eller  mindre  ejendommeligt 
for  »Mormonismen«,  og  som  De  kan  tage  med  Dem  herfra. 

Jeg  har  lige  fra  min  Ungdom  af  næret  stor  Ærbødighed  for 
denne  Religions  praktiske  Side.  Jeg  er  overbevist  om,  at  den 
lægger  mere  Vægt  paa  Religionens  Realitet  end  de  fleste,  om 
ikke  alle  religiøse  Organisationer.  Vi,  som  er  Medlemmer  af 
Kirken,  har  Følelsen  af,  at  den  er  .aldeles  ægte,  at  den  hævder 

Nødvendigheden  af  at  leve  og  handle  rigtigt  i  enhver  Hen- 
seende. Vi  har  for  Eksempel  ingen  dobbelt  moralsk  Maale- 
slok.  Vi  forlanger,  at  vore  unge  Mænd  i  enhver  Henseende  bør 
være  lige  saa  rene  som  vore  unge  Kvinder,  og  naturligvis  det 
samme  af  vore  ældre  Mænd  som  af  vore  ældre  Kvinder.  Vi 
tror,  at  dersom  der  er  en  Gud  i  Himmelen,  da  venter  han,  at 
de,  som  vil  vandre  paa  hans  Stier,  skal  være  rene  i  Ordets 
fulde  Betydning.  Vi  har  ikke  en  Søndags  Religion,  som  ikke 
ogsaa  er  en  Mandags  eller  Fredags  Religion.  Vor  Religion 
gælder  alle  Ugens  syv  Dage,  og  vi  tager  den  med  os  i  vore 
forskellige  Beskæftigelser,  og  hvor  vi  end  færdes. 

Derfor  venter  vi,  at  det  Medlem,  der  arbejder  i  Marken,  paa 
Værkstedet  eller  i  Kontoret,  vil  leve  sin  Religion  lige  saa  helt, 
fuldkomment  og  oprigtigt,  som  Manden  paa  Talerstolen.  Med 
andre  Ord,  vi  forlanger,  at  Menneskers  Handlemaade  i  enhver 
Retning  svarer  til  deres  Trosbekendelse.  Medens  det  maa  ind- 
rømmes, at  vi  til  Tider  i  individuelle  Tilfælde  kommer  til  kort, 
saa  kan  det  dog  med  Sandhed  siges,  at  »Mormon«folket  overalt 
stræber  efter  at  gøre  Kristi  Evangelium  til  en  Del  af  deres  Liv. 

Vi  har  lært  gennem  Aabenbaring  og  ved  at  undersøge  Skrif- 
ten, at  der  kun  er  en  Vej,  ad  hvilken  Mennesker  kan  blive 
frelst.  Formedelst  sin  store  Kærlighed  har  vor  himmelske  Fa- 
der gjort  det  muligt  for  menneskelige  Væsener,  der  lever  et 
godt  Liv,  at  blive  frelst  i  hans  Rige.  Dermed  mener  jeg,  at 
»Mormonismen«  forlanger  mere  end  blot  mundtlig  Omven- 
delse til  Herren.  At  nojes  med  at  bekende,  at  Jesus  er  Kristus, 
er  for  os  ikke  tilstrækkeligt  til  Frelse.  Derimod  har  vi  For- 
staaelsen  af,  at  et  godt  og  retskaffent  Liv  er  nødvendigt. 

I  mit  Nabolag  boede  der  for  nogen  Tid  siden  en  gammel 
Dame,  der  ernærede  sig  ved  at  avle  Blomster.  Hun  var  ikke 
Medlem  af  vor  Kirke.  Hun  hørte  for  Resten  ikke  nogen  Kirke 
til.  Hun  passede  og  plejede  sine  Blomster  og  handlede  med 
dem;  men  det  var  ikke  alt.  Jeg  har  mange  Gange  set  hende 
gaa  forbi  min  Dør  med  en  Buket  Blomster  i  sin  Favn,  bestemt 
til  et  eller  andet  Hjem,  hvor  der  var  Sygdom  eller  Sorg. 

Omsider  blev  hun  selv  syg  og  døde.  Bornene  saå  sig  om- 
kring efter  en,  som  kunde  holde  en  Tale  ved  hendes  Baare. 
De  fandt  tilsidst  en  Præst,  der  var  villig  til  at  komme  og  tale 
ved  hendes  Begravelse.  Jeg  var  til  Stede.  Jeg  horte  paa,  hvad 
han  havde  at  sige.  Ifølge  hans  Ord  var  der  intet  Haab  for 
denne  Kvinde.  Hun  havde  ikke  bekendt  sin  Tro  paa  Herren, 
og  efter  hans  Mening  var  der  intet  Haab  eller  Belønning  for 
saadanne  hinsides.  Det  var  en  af  de  Prædikener,  der  giver  os 
en  Følelse  af  Nedtrykthed  uden  noget  Haab  om  Fremtiden. 

Næsten  samtidig  med  denne  Begivenhed  skete  en  anden: 
En  Dreng  paa  fjorten  Aar  kom  hjem  fra  Skole  ved  Middags- 
tid. Hans  Forældre  var  ikke  hjemme.  Han  havde  en  Nøgle  til 
Hoveddøren.  Han  aabnede  den  og  gik  ind  gennem  Korridoren 
til  Køkkenet.  Her  overraskede  han  en  Tyv  i  Færd  med  at 
plyndre  Skabet.  Med  et  forskrækket  Udraab  vendte  Drengen 
sig  om  og  lob  ud,  men  inden  han  naaede  gennem  Døren,  blev 
han  ramt  af  Tyvens  Kugle.  Han  faldt  ud  over  Trappetrinene, 
krøb  ud  paa  Græsplænen,  hvor  han  døde,  og  hvor  hans  Lig 
blev  fundet  nogle  Minutter  senere.  Efter  nogen  Tids  Forløb 
blev  Morderen  grebet,  forhørt  og  erklæret  skyldig,  og  lige  før, 
han  skulde  henrettes,  tilstod  han  sin  Brøde.  Han  kaldte  sin 
Sjælesørger  til  sig  og  bekendte  sin  Tro  paa  Frelserens  for- 
sonende Blod.  Hans  Sjælesørger  fortalte  ham,  at  han  fortrøst- 
ningsfuldt kunde  se  frem  til  den  Glæde  og  Lyksalighed,  der 
ventede  ham  i  Mesterens  Favn,  hvortil  han  næsten  straks  vilde 
blive  ført. 

Vi  kan  ikke  tro,  jeg  kan  ikke  tro  paa  en  Gud,  der  vilde  hen- 
vise en  gammel  Blomstersælgerske  til  evig  Fordømmelse  og 
ophøje  en  hensynsløs  Morder  af  en  uskyldig  Dreng  til  evig 
Fred  og  Lyksalighed.  Derimod  forekommer  det  mig  retfærdigt, 
at  Mennesker,  som  Skriften  siger,  skulde  blive  dømte  efter 
deres  Gerninger,  hvorledes  disse  end  er.  Det  Menneske,  der 
har  gjort  det  gode,  vil  efter  min  Mening  modtage  en  retfærdig 
Belønning,  og  den,  der  har  overtraadt  Guds  og  Menneskers 
Love,  vil  faa  en  tilsvarende  Straf. 

Derfor  siger  vi  til  alle  I  Fremmede  indenfor  vore  Døre,  og 
som  er  oprigtige  og  ærlige,  tro  imod  eders  Overbevisning  om 
Ret  og  Uret,  at  ifolge  vor  Forstaaelse  vil  Herren  velsigne  eder 
i  Overensstemmelse  dermed,  og  dersom  der  er  nogen  iblandt 
os,  som  er  urene  og  uværdige,  da  vil  de  blive  dømt  efter  det, 
som  de  har  udført,  lige  meget  hvad  deres  Bekendelse  er.  »Ikke 
enhver,  som  siger  til  mig:  Herre,  Herre,  skal  indgaa  i  min  Faders 
Rige,  men  den,  søm  gor  min  Faders  Vilje,  som  er  i  Himmelen.« 

At  Belønning  ikke  kan  komme  uden  Bestræbelser  er  lagt  for 
Dagen  overalt  i  Naturen.  Det  er  ikke  muligt  for  nogen  at  gen- 
nemgaa  en  indre  Udvikling  uden  at  udfore  noget  selv.  Der  er 
i  denne  Henseende  stor  Forskel  mellem  dode  Ting  og  levende 
Væsener. 

Lad  mig  anføre  et  Eksempel.  Det  Tog,  jeg  for  nogen  Tid 
siden  besteg  i  New  York  for  at  rejse  mod  Vest,  havde  et  Loko- 
motiv, hvis  Drivhjul  var  næsten  syv  Fod  i  Diameter.  Maskinen 
var  øjensynligt  bygget  med  Hurtighed  som  Formaal.  Men  da 
vi  kom  ud  mod  Vest,  hvor  Terrænet  begynder  at  stige,  blev 
Maskinen  ombyttet  med  en  anden,  der  havde  mindre  Hjul,  og 
da  vi  kom  til  Klippebjergene,  fik  vi  en  Maskine,  der  kun  havde 
Hjul  af  fire  Fods  Diameter.  Det  vilde  have  været  i  hojeste 
Grad  upraktisk  at  gøre  hele  Rejsen  tværs  over  Landet  med  én 
Maskine,  af  den  simple  Grund,  at  Maskinerne  bygges  til  et  be- 
stemt Slags  Arbejde,  og  dette  kan  de  udføre  og  intet  andet. 
Lad  os  tydeligt  forstaa  dette,  at  lige  meget  hvor  mange  Gange 
Maskinen  med  de  høje  Hjul  har  prøvet  paa  at  køre  op  ad  en 
for  stejl  Skraaning,  saa  vil  den  ikke  den  sidste  Gang  komme 
en  Smule  længere  end  den  første,  selv  om  den  har  gjort  en 
Million  Forsøg. 

Dette  er  derimod  ikke  Tilfældet  med  menneskelige  Væsener. 
Vi  kommer  Maalet  nærmere  efter  hvert  Forsøg.  Dette  gælder 
forøvrigt  saa  godt  som  alle  levende  Ting,  men  især  de  højere 
udviklede  Organismer.  Naar  en  Mand  forste  Gang  skal  arbejde 
med  Hakke  og  Skovl,  bliver  hans  Hænder  ømme,  og  han  faar 
Vabler,  men  Naturen  kommer  ham  til  Hjælp,  og  ved  fortsat 

Arbejde  bliver  Huden  haard  og  Haanden  stærk.  Den  er  bleven 
kraftigere  ved  Brugen. 

Det  samme  gælder  alle  Legemets  øvrige  Organer.  Smeden 
lærer  at  bruge  sin  Hammer  ved  fortsat  Øvelse.  Dersom  Gud 
ikke  havde  givet  Menneskene  Evnen  til  at  udvikle  Legemet 
ved  Brugen,  vilde  vi  ikke  være  stort  bedre  end  Maskinen,  der 
er  bygget  i  en  bestemt  Hensigt;  thi  vi  kan  tydeligt  se,  at  der- 
som vi  ikke  kunde  udvikles  ved  Brugen,  vilde  der  ikke  være 
Mulighed  for  Fremgang.  Vi  kunde  ikke  en  Gang  lære  at  gaa 
eller  synge,  tale  eller  lege,  dersom  vi  ikke  havde  vidst  dette 
før.  Vor  Særstilling  i  Skabelsen  er  en  Folge  af  vor  storre  Evne 
til  at  udvikles  ved  Brugen  af  vort  Legeme  og  vor  Aancl. 

Lad  mig  henlede  Deres  Opmærksomhed  paa  den  anden  Side 
af  Emnet.  Lige  saa  snart  De  ophorer  med  at  bruge  Deres  Arm 
eller  Haand,  hvor  godt  udstyrede  disse  end  monne  være,  vil 
De  blive  berøvet  det,  som  De  har  modtaget.  Ligesom  et  Lem 
eller  en  Evne  udvikles  ved  Brugen,  bliver  den  odelagt  ved  ikke 
at  blive  udnyttet.  I  Naturen  ser  det  ud  til,  at  hvor  en  stor  Vel- 
signelse er  givet,  forventes  et  stort  Resultat,  og  hvor  denne 
ikke  anvendes  i  fuldeste  Udstrækning,  bliver  den  efterhaanden 
taget  tilbage. 

Denne  Kendsgerning  har  Mesteren  forklaret  for  os  paa  saa 
tydelig  en  Maade  i  Lignelsen  om  Talenterne,  især  da  han  om- 
talte den  Tjener,  der  kun  havde  faaet  et  Talent  og  skjulte  det. 
Da  han  ikke  havde  gjort  Brug  af  det,  blev  det  frataget  ham. 

Hvorhen  vi  end  vender  os  paa  Oplysningens  og  Udviklin- 
gens Omraade,  findes  der  kun  en  Maade,  paa  hvilken  menne- 
skelige Væsener  kan  udvikle  Legeme  og  Aand,  og  det  er  ved 
Virksomhed.  Det  synes  at  være  imod  Universets  Love  at  fole,  at 
man  kan  blive  bedre  uden  ved  selv  at  stræbe  efter  at  blive  det. 

Og  den  Lov  —  thi  det  er  en  Lov  —  er  derimod  grundigt 
stadfæstet,  at  dersom  vi  ikke  vedbliver  at  handle  og  virke,  vil 
vore  Evner  og  Kræfter  formindskes.  Ingen  Sportsmand  vilde 
tænke  paa  at  lobe  et  Væddeløb,  dersom  han  ikke  havde  holdt 
sig  i  Træning. 

Og  i  Religionen  finder  vi,  at  dersom  Mennesker  skal  ved- 
blive at  hæve  sig  opad  paa  Dydens  og  Retfærdighedens  Stige, 
maa  de  arbejde,  uafbrudt  arbejde,  og  saa  snart  de  ophører 
med  at  virke  i  det  godes  Tjeneste,  er  de  i  Tilbagegang.  Der 
findes  ikke  noget  saadant,  som  at  staa  stille.  Enten  bliver  vi 
stadig  bedre,  eller  ogsaa  bliver  vi  værre.  Dette  Princip  bliver 
de  Sidste -Dages  Hellige  allevegne  undervist  om.  Vi  venter,  at 
vore  Børn,  saa  snart  som  de  begynder  at  forstaa  Kristendom- 
mens Begyndelsesgrunde,  skal  arbejde.  Vi  sætter  dem  i  Ar- 
bejde. Overalt  forkynder  vi  Læren  om  Gerningers  Nødven- 
dighed —  gode  Gerninger.  Ædle  Handlinger  betyder  aandelig 
Udvikling.  Vi  ser  frem  til  den  Tid,  da  vi  skal  træde  over  i  den 
evige  Verden  og  fortsætte  vor  Virksomhed.  Vi  har  ikke  Følel- 
sen af,  at  Forandringen  fra  Forkrænkelighed  til  Uforkrænke- 
lighed vil  berøve  os  Muligheden  for  videre  Fremadskriden. 
Gennem  de  kommende  Evigheder  vil  denne  Egenskab  hos 
Mennesket  vedblivende  føre  dem  fremad  og  opad.  Vor  Reli- 
gion befatter  sig  ikke  blot  med  dette  Liv.  Det  er  en  Religion, 
der  fortsættes  i  de  evige  Verdener. 

Vi  tror  ikke,  det  er  nok  blot  at  vedligeholde  vort  nuværende 
Standpunkt.  Vi  venter,  at  vort  Folk  skal  blive  bedre  næste 
Aar,  end  det  var  i  dette,  og  vedblive  at  blive  bedre  i  de  føl- 
gende Aar  og  gennem  al  Evighed.  Læg" Mærke  til  de  vidunder- 
lige Fremskridt,  der  har  fundet  Sted  i  de  sidste  halvtreds  Aar, 
og  husk  saa  paa,  at  det  er  sket  ved  haardt  Arbejde,  forenet 
med  Inspiration  fra  vor  himmelske  Fader.  Ved  sit  Arbejde  paa 
Teknikkens  Omraade  har  Mennesket  forbedret  vore  Samfærd- 
selsmidler paa  en  mirakulos  Maade.  Naar  Mænd  og  Kvinder 
lærer  at  vie  sig  til  de  Ting,  der  hører  Gud  til,  med  lige  saa  stor 
Iver  og  Flid  som  til  timelige  Ting,  da  vil  deres  Fremgang  paa 
dette  Omraade  blive  lige  saa  stor  og  hurtig.  Derfor  lærer  vi 
vort  Folk,  derfor  lærer  vi  hverandre  at  efterleve  Jesu  Kristi 
Evangelium. 

Jeg  beder,  at  Herrens  Velsignelser  maa  være  over  os  alle  i 
Jesu  Kristi  Navn.  Amen. 

VEJEN  TIL  LYKKE. 

Lad  et  Menneske  tage  imod  den  Sandhed,  at  Gud  er  vor 
Fader,  og  begynde  at  indrette  sit  Liv  i  Harmoni  med  denne 
Sandheds  Betydning;  lad  ham  ophøre  med  sine  ængstelige 
Bekymringer,  sine  Misfornojelser  og  Beklagelser  og  overgive 
sig  helt  og  holdent  til  sin  Faders  Omsorg.  Lad  ham  udføre 
sit  Arbejde  fra  Dag  til  Dag,  saa  godt  han  kan,  og  overlade 
Resultatet  til  Gud.  Lad  ham  henvende  sig  til  sin  Fader  hver 
eneste  Dag,  tilstaa  sine  Fejl  og  anmode  om  Hjælp  og  Vejled- 
ning. Lad  ham  prøve  paa  at  adlyde  og  behage  Herren  af  Kær- 
lighed til  ham.  Lad  ham  fra  Verdens  Genvordigheder,  Mis- 
forstaaelser  og  Virvar,  fra  Menneskers  Ondskab  og  giftige 
Tungers  Angreb  søge  Tilflugt  i  sin  Faders  lønlige  Nærhed. 
Dette  er  Vejen  til  Lykke,  og  det  Menneske,  der  finder  denne 
store  Sandhed  ved  at  handle  derefter,  er  lykkelig.  Duke. 

PRÆSIDENT  SEMOUR  B.  YOUNG. 

En  god  og  ædel  Mand  har  modtaget  sin  hæderlige  Afløsning 
fra  alt  Missionsarbejde  paa  Jorden  og  er  forflyttet  til  en  større 
Arbejdsmark  i  Aandernes  Verden.  Ældste  Semour  B.  Yoimg, 
den  øverste  af  de  syv  Præsidenter  over  de  Halvfjerds,  døde  i 
sit  Hjem  i  Salt  Lake  City  den  15.  December  1924  i  en  Alder 
af  88  Aar. 

Han  blev  født  i  Kirtland,  Ohio,  den  3.  Oktober  1837  og  blev 
i  sin  Barndom  og  Ungdom  meddelagtig  i  de  Forfølgelser  og 
Kampe,  som  hans  Folk  maatte  udstaa  for  Evangeliets  Skyld. 
Han  var  Son  af  Joseph  Young,  Brigham  Youngs  ældste  Bro- 
der, der  i  en  Aabenbaring  given  i  Nauvoo  den  19.  Januar  1841 
blev  udkaaret  af  Herren  til  at  være  den  første  af  de  syv  Præsi- 
denter over  de  Halvfjerds.  Og  Sonnen,  Semour,  blev  ligeledes 
ved  Aabenbaring  kaldet  til  at  være  en  af  de  syv  Præsidenter  i 
Oktober  1882. 

I  sin  Stilling  som  Læge  og  under  de  bevægede  Forhold  i 
Kirkens  tidligere  Dage  har  han  været  virksom  og  selv- 
opofrende, og  mange  vil  ære  og  agte  Br.  Young  for  hans 
uegennyttige  Virksomhed,  hans  Dygtighed  og  Energi  som  en 
tapper  Stridsmand  for  Herrens  Sag  og  en  ivrig  Forkamiper 
for  Frihed  og  Retfærdighed.  I  et  halvt  Aarhundrede  har  han 
uopholdeligt  virket  i  Kirkens  Tjeneste  som  Missionær  til  for- 
skellige Nationer  og  som  en  Sandhedens  Budbærer  til  de  Hel- 
lige i  Zions  Stave  og  i  Adspredelsen.  Hans  Vidnesbyrd  var 
altid  direkte  og  overbevisende,  og  ved  Forkyndelsen  af  Evan- 
geliet trættedes  han  aldrig,  men  blev  forlenet  med  fornyet 
Kraft  og  Energi.  Br.  Young  er  kaldet  hinsides,  men  hans 
Minde  vil  leve  længe  iblandt  os. 


OM  DISKUSSIONER. 

I  teologiske  Diskussioner  iblandt  de  Sidste -Dages  Hellige 
vilde  mange  Misforstaaelser  kunne  undgaas,  dersom  Idéer  og 
Meninger,  bygget  paa  utydelige  og  uforstaaelige  Skriftsteder 

eller  paa  isolerede  Udtalelser  ai'  fremragende  Talere  og  For- 
fattere, blev  sat  til  Side  og  de  anerkendte,  autoriserede  Boger 
benyttet  som  eneste  Rettesnor.  Ligeledes,  dersom  man  undlod 
at  bringe  Emner,  hvorom  der  ikke  er  aabenlmret  noget  be- 
stemt, frem  i  Klasser  eller  Quorummer  til  Besvarelse.  Alt,  hvad 
vi  véd,  og  som  vi  kan  stole  paa  angaaende  vor  Foi  udtilværelse, 
eller  om  de  Erfaringer,  Kristus  har  haft,  eller  om  Mikael  eller 
Gabriel  eller  den  store  Elohim  selv,  findes  i  det,  som  Gud  har 
aabenbaret.  Fremsatte  Teorier,  der  ikke  stotter  sig  til  gud- 
dommelige Meddelelser,  er  løse  Spekulationer,  og  dersom  de 
er  i  Modstrid  med  Kirkens  aabenbarede  Lærdomme,  burde  de 
ikke  modtages  som  autentiske,  men  forkastes.  Korte  Fremstil- 
linger eller  Prædikener,  Brudstykker  af  offentlige  eller  private 
Udtalelser  eller  Udtryk,  som  begavede  Mænd  siges  at  være 
fremkommet  med,  er  ofte  vildledende  og  misvisende.  Der 
burde  ikke  lægges  noget  Baand  paa  Menneskets  Aandsevner 
eller  Forstand,  men  Mennesket  burde  have  Lov  til  uhindret  at 
trænge  saa  langt  ind  i  Fortid  og  Fremtid,  som  det  formaar. 
Ingen  burde,  om  end  han  er  aldrig  saa  inspireret  eller  paa 
anden  Maade  begavet,  stræbe  efter  at  gøre  sine  Meninger  gæl- 
dende overfor  andre  og  derved  skabe  Uenighed  eller  formørke 
Troens  Lys  og  kaste  et  Dække  over  stadfæstede  Sandheder. 
Læren  om  Guddommen  er  tydeligt  fremsat  i  de  af  Kirken 
anerkendte  Aabenbaringer.  Det  er  en  stadfæstet  Sandhed.  Lad 
os  i  vor  Andagt,  baade  offentlig  og  i  vore  Hjem,  løfte  vore 
Sjæle,  vort  Sind  og  vore  Tanker  til  ham,  som  er  Gud  og  Fader 
til  alle  Menneskers  Aander  lige  fra,  og  indbefattende,  Adam 
til  den  sidste,  der  skal  dvæle  paa  Jorden  i  Kodet,  og  lad  os 
med  Glæde  vise  Lydighed  mod  hans  Befalinger,  som  vi  mod- 
tager gennem  Jesus  Kristus  og  gennem  de  retmæssige  og  be- 
myndigede Herrens  Tjenere  i  hans  Kirke.  Dette  vil  være  en 
tilstrækkelig  Vejleder  for  os  gennem  delte  Liv,  og  det  vil  lede 
os  ind  til  den  Fylde  af  Kundskab,  Magt  og  Herlighed,  der  er 
i  Beredskab  for  os  i  hans  guddommelige,  umiddelbare  Nærhed. 

C.  W.  Penrose. 


58 


EVANGELIETS  ÆLDE. 

(Et  Foredrag  af  Ældste  B.  H.  Roberts.) 

At  der  har  været  mange  Uddelinger  af  Evangeliet,  at  gud- 
dommelig Myndighed  ved  flere  Lejligheder  har  været  givet  til 
Menneskene,  fremgaar  tydeligt  af  Skriftens  Vidnesbyrd  om 
saadanne  Begivenheder.  Til  Trods  for  saadanne  Beretninger  i 
Skriften  er  der  dog,  hvor  mærkeligt  det  end  lyder,  indenfor  de 
kristne  Trosbekendelser  mange,  som  hylder  den  Anskuelse,  at 
Evangeliets  Oprindelse  ikke  kan  føres  længere  tilbage  end  til 
den  Tid,  da  Frelseren  levede  paa  Jorden.  Kendsgerningen  er 
imidlertid,  at  Jesu  Kristi  Evangelium  har  været  til  fra  Ver- 
dens tidligste  Tider.  Der  er  endog  visse  Skriftsteder,  der  leder 
os  til  at  tro,  at  før  Jorden  var  dannet  eller  Mennesket  blevet  til 
paa  denne,  var  Evangeliets  Plan  udarbejdet  og  forstaaet  af 
Aanderne,  der  beboede  Faderens  Rige,  og  som  i  Tidens  Løb 
vilde  blive  velsignede  med  en  Provetilstand  paa  Jorden  — 
med  et  Jordeliv. 

Dersom  dette  ikke  er  Tilfældet,  hvad  Betydning  har  da  saa- 
danne Skriftsteder,  der  taler  om  Jesus  som  Lammet  beskikket 
før  Verdens  Grundvold  blev  lagt,  men  aabenbaret  i  disse  Dage 
til  Frelse  for  Menneskene.  Hvad  om  »Lammet,  det  slagtedes, 
fra  Verdens  Grundlæggelse?«  Og  videre:  »De,  som  bo  paa 
Jorden,  skulle  undre  sig,  de,  hvis  Navne  ikke  er  skrevne  i 
Livets  Bog  fra  Verdens  Grundlæggelse.«  »Hvor  var  du,«  sagde 
Herren  til  Job,  »da  jeg  grundfæstede  Jorden?  ....  Da  Mor- 
genstjerner sang  tilhobe,  og  alle  Guds  Born  raabte  af  Glæde?« 
(1.  Pe.  1:  18—25;  Aab.  13:  8;  17:  8;  Job.  38:  4—8.) 

I  disse  Udtalelser  i  Skriften  er  der  Bviser  for,  at  Nødven- 
digheden af  et  Sonoffer  til  Forløsning  for  Menneskene  var 
forstaaet,  før  Verdens  Grundvold  blev  lagt,  og  at  »Lammet« 
til  dette  Offer  var  udvalgt,  Jesus  Kristus.  I  disse  Skriftens 
Ord  er  der  endvidere  Beviser  paa  Forudtilværelsen  af  Menne- 
skers Aander,  og  i  det  mindste  nogle  af  disse  Aanders  Navne 
var  skrevne  i  »Livets  Bog«  fra  Verdens  Grundlæggelse,  og  det 

er  ikke  usandsynligt,  at  alle  Guds  Børns  Raaben  af  Glæde  ved 
Jordens  Skabelse  var  en  Følge  af  de  Udsigter,  der  aabnede  sig 
for  dem  ved  Livet  paa  Jorden  og  den  Frelse,  der  skulde 
komme  til  dem  gennem  Evangeliet  —  ja,  Haabet  »om  evigt 
Liv,  hvilket  Gud,  som  ikke  lyver,  har  forjættet  fra  evige 
Tider«.  (Titus  1:  2.) 

Evangeliet  er  altsaa  meget  gammelt.  Ældre  end  Klipperne, 
ældre  end  Jorden;  thi  det  blev  formuleret  i  det  himmelske 
Rige,  før  Jordens  Grundvold  blev  lagt. 

Ejheller  blev  Menneskene  holdt  i  Uvidenhed  om  Planen  for 
deres  Forløsning  indtil  Messias  Komme  i  Kødet.  Denne  Plan 
var  kendt  lige  fra  Begyndelsen.  Uden  Tvivl  er  Beretningerne 
om  dette  Emne  ufuldkomne,  men  selv  i  de  jødiske  Skrifter 
findes  der  tydelige  Vidnesbyrd  om,  at  man  havde  Kendskab 
om  Forsoningen  som  en  Kendsgerning,  og  at  Menneskets 
Frelse  tilvejebragtes  derved.  Den  første,  vi  læser  om  i  de  jø- 
diske Skrifter,  der  ofrede  »sin  Hjords  første  Affodning«  som 
et  Offer  til  Herren,  var  Abel,  Adams  Son.  Hvorledes  fandt  han 
paa  at  ofre  de  Førstefødte  af  sin  Hjord?  Bag  Abels  Offer,  saa- 
vel  som  bag  lignende  Ofre  i  følgende  Tider,  stod  utvivlsomt 
Kendsgerningen  om  Kristi  Forsoning.  I  disse  blev  der  peget 
hen  paa  Menneskets  Forløsning  —  gennem  et  Offer  og  det 
Offeret  af  den  Førstefødte. 

Men  hvor  lærte  Abel  at  ofre  om  ikke  fra  sin  Fader  Adam? 
Der  er  en  til  Vished  grænsende  Sandsynlighed  for,  at  Adam 
saavel  som  Abel  ofrede  og  gjorde  det  paa  samme  Maade  og 
i  samme  Hensigt.  Og  uagtet  de  jødiske  Skrifter  intet  meddeler 
derom,  maa  Gud  til  Adam  have  aabenbaret  Ofringernes  Nød- 
vendighed og  den  store  Begivenhed,  som  de  skulde  symboli- 
sere. I  Forbindelse  hermed  kan  passende  anføres  et  Citat  fra 
Mose  Skrivelser,  aabenbarede  gennem  Joseph  Smith  i  Decem- 
ber 1830.  Af  det,  der  ved  denne  Lejlighed  blev  givet  til  den 
store  Sidste-Dages  Profet  om  Mose  Skrivelser  fremgaar  det, 
at  vor  første  Mosebog  ikke  indeholder  alt,  hvad  der  blev 
aabenbaret  til  Moses  angaaende  Herrens  Handlemaade  med 

Adam  og  hans  Børn  i  første  Slægtled.  Ifølge  denne  mere  fuld- 
stændige Beretning  om  Aabenbaringen  til  Moses  gav  Gud  Be- 
falinger baade  til  Adam  og  hans  Hustru,  efter  deres  Bortvis- 
ning fra  Eden,  at  de  skulde  tjene  Herren,  deres  Gud,  og  ofre 
de  Førstefødte  af  deres  Flokke  som  et  Offer  til  Herren,  og 
Adam  var  lydig  mod  Herrens  Befalinger. 

»Og  efter  mange  Dage  aabenbarede  en  Herrens  Engel  sig  for 
Adam  og  sagde:  Hvorfor  ofrer  du  Offer  til  Herren?  Og  Adam  sagde 
til  ham:  Jeg  véd  det  ikke,  kun  at  Herren  befalede  mig  det.  Da  talede 
Engelen  og  sagde:  Dette  er  et  Forbillede  paa  Ofringen  af  Faderens 
Enbaarne,  som  er  fuld  af  Naade  og  Sandhed.  Derfor  skal  du  gøre 
alt,  hvad  du  gør,  i  Sønnens  Navn,  og  du  skal  omvende  dig  og  paa- 
kalde Gud  i  Sønnens  Navn  evindelig.«  (Moses  5:  6—8.) 

Derefter  berettes  om,  hvorledes  Menneskene  formere  sig  paa 
Jorden  og  henfalde  til  Ugudelighed;  hvorledes  Abel,  den  ret- 
færdige, dræbes,  og  Kajn  bliver  en  Flygtning  paa  Jorden  som 
Følge  af  hans  Synd;  hvorledes  ogsaa  Lamech  bliver  en  Mor- 
der, og  Satan  faar  stor  Magt  blandt  de  Ugudelige  —  og  der- 
efter siges  der: 

»Og  Gud  forbandede  Jorden  med  en  svar  Forbandelse  og  vrede- 
des over  de  Ugudelige,  ja,  over  alle  Menneskers  Sønner,  som  han 
havde  skabt;  thi  de  vilde  ikke  lytte  til  hans  Røst,  ejheller  tro  paa 
hans  enbaarne  Son,  ja  ham,  som  han  erklærede  skulde  komme  i 
Tidens  Midte,  og  var  beredt  før  Jordens  Dannelse.  Og  saaledes  be- 
gyndte Evangeliet  at  blive  prædiket  fra  Begyndelsen;  thi  det  blev 
forkyndt  af  hellige  Engle,  som  udsendtes  fra  Guds  Aasyn,  og  ved 
hans  egen  Røst  og  ved  den  Helligaands  Gave.  Og  paa  denne  Maade 
blev  alle  Ting  bekræftede  til  Adam  ved  en  hellig  Ordinance;  Evan- 
geliet blev  prædiket  og  en  Beslutning  udsendt,  at  det  skulde  blive  i 
Verden  indtil  dens  Ende.«  (Moses  5:  56 — 59.) 

Da  Evangeliet  saaledes  blev  forkyndt,  var  der  nogle  af 
Adams  Efterkommere,  der  adlod  det,  og  en  Optegnelse  blev 
gjort  af  disse,  der  udgjorde  Guds  Kirke  i  Oldtiden.  Enok  var 
en  af  dem,  der  adlød  Herren  og  blev  en  Retfærdighedens  For- 
kynder. I  disse  aabenbarede  Skrivelser  af  Moses  fremstilles 
han  under  Udøvelsen  af  sin  Missionsgerning,  i  det  han  taler 
til  Folket  om  Maaden,  hvorpaa  Evangeliet  blev  forkyndt  for 
Adam,  og  siger: 

»Formedelst  Adams  Fald  er  vi  til,  og  ved  hans  Fald  kom  Døden; 
og  vi  er  blevne  Del  lagere  i  Elendighed  og  Ve.  Se,  Satan  er  kommen 
iblandt  Menneskenes  Børn  og  frister  dem  til  at  tilbede  ham,  og 
Menneskene  er  blevne  k'ødelige,  sanselige  og  djævelske,  og  de  er 
udelukkede  fra  Guds  Aasyn.  Men  Gud  har  forkyndt  vore  Forfædre, 
at  alle  Mennesker  maa  omvende  sig.  Og  han  kaldte  paa  vor  Fader 
Adam  ved  sin  egen  Røst,  sigende:  Jeg  er  Gud;  jeg  skabte  Verden 
og  Menneskene,  forend  de  var  til  i  Kødet.  Og  han  sagde  ogsaa  til 
ham:  Dersom  du  vil  vende  dig  til  mig  og  lytte  til  min  Røst  og  tro 
og  omvende  dig  fra  alle  dine  Overtrædelser  og  blive  døbt  i  min 
enbaarne  Sons  Navn,  han,  som  er  fuld  af  Naade  og  Sandhed,  hvil- 
ken er  Jesus  Kristus,  det  eneste  Navn,  der  skal  gives  under  Himme- 
len, ved  hvilket  Salighed  skal  komme  til  Menneskenes  Børn,  da  skal 
du  annamme  den  Ilelligaands  Gave;  og  du  skal  bede  om  alle  Ting 
i  hans  Navn,  og  hvad  som  helst  du  beder  om,  skal  vorde  dig  givet.« 
(Moses  6:  48-52.) 

Adam  var  lydig  mod  Herrens  Befalinger  og  lærte  dem  til 
sine  Børn,  og  alle  de,  der  troede  og  adlød  samme,  blev  Guds 
Sonner. 

Om  Enok  siges  der,  at  han  »vandrede  med  Gud,  og  han  var 
ikke  mere;  thi  Gud  tog  ham«.  (1.  Moseb.  5:  24.)  Paulus  om- 
taler ham  saaledes:  »Ved  Tro  blev  Enok  borttagen,  for  at  han 
ikke  skulde  se  Døden,  og  han  blev  ikke  funden,  efterdi  Gud 
havde  taget  ham  bort.«  (Heb.  11:  5.)  Men  i  Mose  Skrivelser, 
aabenbarede  til  Joseph  Smith,  og  hvorfra  jeg  har  citeret, 
underrettes  vi  om,  at  ikke  alene  Enok  blev  borttaget,  men  og- 
saa de  Hellige  i  den  Stad,  hvortil  han  havde  samlet  sit  Folk, 
og  som  blev  kaldt  Enoks  Stad:  »Og  det  skete,  at  Zion  fandtes 
ikke,  thi  Gud  tog  den  op  i  sit  eget  Skød,  og  fra  den  Dag  af 
sagdes  der:  Zion  er  flygtet.«  (7:  69.) 

Som  det  fremgaar  heraf,  blev  Evangeliet  forkyndt  i  Old- 
tiden. Noa  prædikede  det  ligesaa  vel  som  Enok.  Det  samme 
gjorde  Melchizedek,  den  højeste  Guds  Præst  og  Konge  af  Sa- 
lem, af  hvem  Abraham  blev  velsignet.  Paulus,  Hedningernes 
Apostel,  bærer  unægteligt  Vidnesbyrd  om  den  Kendsgerning, 
at  Evangeliet  blev  forkyndt  til  Abraham;  og  ligeledes,  at  det 
blev  tilbudt  Israel  under  Moses,  før  »de  kødelige  Buds  Lov« 
blev  givet.  »Thi  jeg  vil  ikke,«   siger  han,   »al  I  skulle  være 

uvidende  om,  at  vore  Fædre  vare  alle  under  Skyen  og  gik  alle 
igennem  Havet  og  bleve  alle  dobte  til  Moses  i  Skyen  og  i  Ha- 
vet og  spiste  alle  den  samme  aandelige  Mad  og  drak  alle  den 
samme  aandelige  Drik;  thi  de  drak  af  en  aandelig  Klippe,  som 
fulgte  med;  men  Klippen  var  Kristus.«  (1.  Kor.  10:  1 — 4.) 

Hentydende  igen  til  Evangeliets  Forkyndelse  i  det  gamle 
Israel,  siger  Paulus,  at  det  blev  forkyndt  til  hine,  ligesom  til 
Israel  paa  hans  Tid;  men  Evangeliets  Forkyndelse  iblandt 
dem  i  gamle  Dage,  hjalp  dem  ikke,  fordi  de  ikke  modtog  det 
i  Tro,  og  paa  Grund  af  deres  Vantro  mishagede  de  Gud,  og  de 
genstridige  omkom  i  Ørkenen.  (Heb.  3:  14 — 19;  4:  1,  2.) 

Pauli  Uoverensstemmelse  med  de  kristne  Jøder  drejede  sig 
alene  om  Spørgsmaalet  vedrorende  Evangeliets  eller  Mose- 
lovens Overhøjhed.  Mange  af  de  kristne  Jøder  vedblev,  uagtet 
de  anerkendte  Jesus  af  Nazareth  som  den  lovede  Messias,,  at 
betragte  Loven  med  en  næsten  overtroisk  Ærbødighed  og 
kunde  ikke  overbevises  om,  at  Evangeliet  overstraalede  Loven 
og  i  Virkeligheden  var  en  Opfyldelse  af  alle  dens  Typer  og 
Symboler.  Denne  Strid  kulminerede  i  Pauli  nu  saa  berømte 
Brev  til  Gaiaterne,  hvori  han  siger: 

»Erkender  altsaa,  at  de,  som  er  af  Tro,  ikke  er  Abrahams  Børn. 
Men  da  Skriften  forudsaa,  at  det  er  af  Tro,  at  Gud  retfærdiggør 
Hedningerne,  forkyndte  den  forud  Abraham  det  Evangelium:  I  dig 

skulle  alle  Folkeslagene  velsignes Men  Abraham  og  hans  Sæd 

blev  Forjættelserne  tilsagte,  thi  der  siges  ikke:  og  Sæden,  som  om 
mange,  men  som  om  én:  og  din  Sæd,  hvilken  er  Kristus.  Jeg  mener 
dermed  dette:  En  Pagt,  som  forud  er  stadfæstet  af  Gud,  kan  Loven, 
som  blev  til  fire  Hundrede  og  tredive  Aar  senere,  ikke  gøre  ugyldig, 

saa  at  den  skulde  gøre  Forjættelsen  til  intet Hvad  skulde  da 

Loven?  Den  blev  føjet  til  for  Overtrædelsernes  Skyld  (indtil  den 
Sæd  kom,  hvem  Forjættelsen  gjaldt),  besørget  ved  Engle,  ved  en 
Mellemmands  Haand Saa  at  Loven  er  bleven  os  en  Tugte- 
mester til  Kristus,  for  at  vi  skulde  blive  retfærdiggjorte  af  Tro.  Men 
efter  at  Troen  er  kommen,  er  vi  ikke  mere  under  Tugtemester.  Thi 
alle  er  I  Guds  Børn  ved  Troen  paa  Kristus  Jesus.«  (Gal.  3.) 

(Fortsættes.) 

STRØTANKER. 

Over,  omkring  og  indeni  de  Ting,  der  ses,  er  der  andre  Ting, 
som  ikke  ses,  og  disse  sidste  er  de  mest  vigtige.  For  Eksempel, 
Huset  er  en  Ting,  som  ses,  men  Hjemmet  ses  ikke.  Et  Hus  er 
nemlig  ikke  altid  et  Hjem.  En  Hjerne  kan  ses,  men  ikke  Tan- 
ken; du  kan  se  Moders  Ansigt,  men  ikke  Kærligheden  bag 
dette,  og  dog  er  det  denne  sidste,  der  paavirker  dig;  Flagene 
ses,  men  Patriotismen  ses  ikke;  du  kan  se  Legemet,  men  ikke 
Sjælen;  du  kan  se  et  Ord,  men  ikke  en  Idé;  en  Kirke,  men  ikke 
Gud.  fj 

Livet  vilde  være   glædeligere,  hvis   vi  ikke   bekymrede   os 
•  selv  og  andre  med  Ting,  der  alligevel  ikke  kan  være  ander- 
ledes. 

Den,  der  siger,  at  der  ikke  findes  et  ærligt  Menneske  i  Ver- 
den, er  selv  en  Kæltring. 

Naar  Mennesker  bliver  gudfrygtige  paa  deres  gamle  Dage, 
er  det  kun  et  Offer  til  Gud  af  det,  som  Djævelen  har  levnet. 

Swift. 


BØN  ER  ET  HJERTES  INDRE  TRANG. 

(Mel.:  »Prayer  is  the  Souls  sincere  desire!«) 

Deseret  Songs,  Nr.  95. 

(Melodien  findes  i  Zions  Sange  Nr.  129.) 

Bon  er  et  Hjertes  indre  Trang, 

Tænkt  eller  sagt  med  Ord; 
Frembaaret  af  den  skjulte  Brand, 

Der  dybt  i  Sjælen  bor. 

Bønnen  er  Byrden  af  et  Suk, 

En  Taares  stille  Færd; 
Et  Øje  vendt  mod  Himlen  op, 

Naar  ene  Gud  er  nær. 

Bønnen  er  Sprogets  mindste  Form, 
Som  Smaabørn  ytre  kan; 

Bøn  er  en  Tone  klar  og  ren, 

Der  naar  Guds  Himmelhjem. 

Bøn  er  den  Kristnes  Liv  og  Luft, 
Og  Sjælens  Smykke  skøn; 

Hans  Pasord  ved  Dødsrigets  Port  - 
Han  gaar  til  Gud  med  Bøn. 

Bøn  er  den  angerfuldes  Rost, 
Omvendt  fra  Syndens  Vej. 

Og  Engle  synger  højt  med  Lyst: 
»O  se,  han  bøjer  sig.« 

Guds  Born  de  bliver  eet  i  Bøn, 
I  Gerning,  Sind  og  Ord; 

Med  Faderen  og  med  hans  Søn 
Til  Fællesskab  de  naar. 

Bøn  ej  blot  horer  Jorden  til, 
Thi  for  Guds  Trone  staar 

Vor  Frelser,  som  bamihjertigt  vil, 
At  Syndre  Naade  faar. 

O  du,  ved  hvem  vi  kom  til  Gud. 

Sandheds  og  Livets  Vej, 
Du  selv  ad  Bønnens  Sti  gik  ud; 

At  bede  lær  du  mig. 

